Den matematiske bro forener den gamle delen av colleget med den nye (). Dette er et av de oftest fotograferte stedene i Cambridge. Myten sier at broen ble tegnet og bygget av Sir Isaac Newton uten bruk av skruer eller muttere og at ivrige studenter eller lærere en gang forsøkte å ta den fra hverandre. De klarte ikke sette den sammen igjen og måtte ty til skruer og muttere. Denne historien er ikke korrekt; broen ble bygget i 1749 av James Essex den yngre (1722–1784) etter tegninger av William Etheridge (1709–1776), 22 år etter Newtons død. Den ble senere bygget opp på nytt i 1866 og 1905. Broen ble aldri tatt helt fra hverandre.